Unionin yleisen tuomioistuimen tuomio (viides jaosto) 21.5.2015 –

Rubinum vastaan komissio

(asia T‑201/13)

”Kansanterveys — Elintarviketurvallisuus — Eläinten ruokinnassa käytettävä lisäaine — Bacillus cereus var. toyoi -valmiste — Komission päätös kyseistä valmistetta koskevien hyväksyntien lakkauttamisesta — Terveysriski — Oikeudellinen virhe — Ennalta varautumisen periaate”

1. Tuomioistuinmenettely — Uusien perusteiden esittäminen käsittelyn kuluessa — Kanneperuste, joka on esitetty ensimmäistä kertaa istunnossa — Tutkimatta jättäminen (Unionin yleisen tuomioistuimen työjärjestyksen 48 artiklan 2 kohta) (ks. 23, 29 ja 30 kohta)

2. Maatalous — Eläinten terveyttä koskevan jäsenvaltioiden lainsäädännön lähentäminen — Eläinten ruokinnassa käytettävät lisäaineet — Hyväksymismenettely — Hyväksyntien muuttaminen, keskeyttäminen ja peruuttaminen — Komission päätös olemassa olevaa valmistetta koskevan hyväksynnän lakkauttamisesta — Hyväksyttävyys (Euroopan parlamentin ja neuvoston asetuksen N:o 1831/2003 9 artikla, 10 artiklan 1 kohta ja 13 artiklan 1 ja 2 kohta) (ks. 42–44 kohta)

3. Maatalous — Eläinten terveyttä koskevan jäsenvaltioiden lainsäädännön lähentäminen — Eläinten ruokinnassa käytettävät lisäaineet — Hyväksymismenettely — Hyväksyntien muuttaminen, keskeyttäminen ja peruuttaminen — Hyväksynnät, jotka eivät enää täytä asetuksen N:o 1831/2003 5 artiklan mukaisia edellytyksiä — Komissio lakkauttaa hyväksynnät — Velvollisuutta osoittaa vakavan terveydelle aiheutuvan vaaran olemassaoloa ei ole (Euroopan parlamentin ja neuvoston asetuksen N:o 1831/2003 5 artikla ja 13 artiklan 1 ja 2 kohta; Euroopan parlamentin ja neuvoston asetuksen N:o 178/2002 53 ja 54 artikla) (ks. 46–49 ja 51–53 kohta)

4. Maatalous — Eläinten terveyttä koskevan jäsenvaltioiden lainsäädännön lähentäminen — Eläinten ruokinnassa käytettävät lisäaineet — Hyväksymismenettely — Ihmisten ja eläinten terveydelle aiheutuvia riskejä koskeva komission harkintavalta — Laajuus — Ennalta varautumisen periaatteen noudattaminen tilanteessa, jossa riskin olemassaolo on epävarmaa — Tuomioistuinvalvonta — Rajat (Euroopan parlamentin ja neuvoston asetus N:o 1831/2003) (ks. 57–61, 63–65, 72 ja 98 kohta)

5. Tuomioistuinmenettely — Näytön esittäminen — Määräaika — Näytön esittäminen myöhässä — Edellytykset (Unionin yleisen tuomioistuimen työjärjestyksen 44 artiklan 1 kohta, 46 artiklan 1 kohta ja 48 artiklan 1 kohta) (ks. 81 kohta)

6. Kumoamiskanne — Riidanalainen toimi — Toimen lainmukaisuuden arviointi niiden tietojen perusteella, jotka olivat käytettävissä toimen tekemishetkellä (SEUT 263 artikla) (ks. 84 kohta)

7. Maatalous — Eläinten terveyttä koskevan jäsenvaltioiden lainsäädännön lähentäminen — Eläinten ruokinnassa käytettävät lisäaineet — Hyväksymismenettely — Komissiolla tai Euroopan elintarviketurvallisuusviranomaisella ei ole oikeutta pyytää hyväksynnän hakijaa täydentämään tietoja (Euroopan parlamentin ja neuvoston asetuksen N:o 1831/2003 8 artiklan 2 kohta) (ks. 105 kohta)

Aihe

Vaatimus asetuksilla (EY) N:o 256/2002, (EY) N:o 1453/2004, (EY) N:o 255/2005, (EY) N:o 1200/2005, (EY) N:o 166/2008 ja (EY) N:o 378/2009 säädettyjen Bacillus cereus var. toyoi -valmistetta (NCIMB 40112/CNCM I-1012) koskevien hyväksyntien keskeyttämisestä 25.3.2013 annetun komission täytäntöönpanoasetuksen (EU) N:o 288/2013 (EUVL L 86, s. 15) kumoamisesta

Ratkaisu

1) Kanne hylätään.